

**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL KONSULTAVIMOSI SU PANEMUNĖLIO SENIŪNIJOS PANEMUNĖLIO GELEŽINKELIO STOTIES GYVENTOJAIS**

2024 m. rugpjūčio 19 d. Nr. AV-488

Rokiškis

Vadovaudamasis Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių, patvirtintų Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo taisyklių patvirtinimo“, 32 punktu, Rokiškio rajono savivaldybės tarybos 2024 m. birželio 27 d. sprendimo TS-251„Dėl Rokiškio rajono savivaldybės tarybos 2023 m. kovo 31 d. sprendimo Nr. TS-1021 „Dėl Rokiškio rajono savivaldybės tarybos veiklos reglamento patvirtinimo“ pakeitimo“ 1.3. papunkčio X skyriaus „Vietos gyventojų dalyvavimas tvarkant savivaldybės reikalus“ 272 punktu:

1. S kelbiu konsultavimąsi su Rokiškio rajono savivaldybės Panemunėlio seniūnijos Panemunėlio geležinkelio stoties gyventojais dėl Panemunėlio geležinkelio stoties pavadinimo keitimo.

2. Nustatau,kad:

2.1. konsultavimuisi teikiamo klausimo tekstas „Pritariu ( nepritariu), kad Panemunėlio geležinkelio stotis būtų pavadinta“:

2.1.1. Panemunėlio Geležinkelio Stoties kaimas;

2.1.2. Panemunėlio Geležinkelio kaimas;

2.1.3. Panemunėlio Stoties kaimas;

2.1.4. Panemunėlio I kaimas;

2.1.5. Naujojo Panemunėlio kaimas.

2.2. Apklausos teritorija – Panemunėlio geležinkelio stotis.

2.3. Apklausos būdas – tiesioginis vietos gyventojų nuomonės įrašymas į apklausos dalyvių lapus Rokiškio rajono savivaldybės administracijos Panemunėlio seniūnijoje, Stoties g.4, Panemunėlio glž.st., Rokiškio rajono savivaldybė.

2.4. Apklausos trukmė, data – nuo 2024 m. rugsėjo 1 d. iki 2024 m. spalio 1 d.

2.5. Apklausos vieta – Rokiškio rajono savivaldybės administracijos Panemunėlio seniūnija, Stoties g.4, Panemunėlio glž.st., Rokiškio rajono savivaldybė.

3. S k i r i u atsakingus asmenis už kvalifikuotą paaiškinimų teikimą konsultacijos metu:

3.1. Dalia Dubenčiukienė – Panemunėlio seniūnijos seniūnė;

3.2. Zita Girčienė – Panemunėlio seniūnijos seniūno pavaduotoja.

4. N u r o d a u Komunikacijos ir kultūros skyriui šį įsakymą paskelbti Rokiškio rajono savivaldybės vietos spaudoje, Rokiškio rajono savivaldybės interneto svetainėje ir Panemunėlio seniūnijos skelbimų lentose.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas

Dalia Dubenčiukienė